open-index/open-wikipedia-markdown huggingface dataset:
סופיה הלין

**סופיה מרגרֶטָה ייֵטְשֶנְייֶלְם הֶלין** (בשוודית: **Sofia Margareta Götschenhjelm Helin**; נולדה ב-25 באפריל 1972) היא שחקנית שוודית, זוכת פרס האקדמיה הדנית לשחקנית הטובה ביותר בסדרת טלוויזיה לשנת 2014.

## חייה
הלין נולדה בהוֹבְסְטָה שבמחוז ארברו. אביה היה איש מכירות ואמה אחות בבית-ספר, ואחיה הגדול בן השש נהרג בתאונת דרכים כשהייתה בת עשרה ימים. הוריה התגרשו כשהייתה בגיל ארבע, והיא ואח נוסף גדלו עם אמם. היא החלה בלימודי היסטוריה של הרעיונות באוניברסיטת לונד אך נשרה במהרה ועברה להתמקדות מקצועית במשחק. בין 1994 ל-1996 השתלמה בבית-הספר לתיאטרון ע"ש קרל אמיל פליגארה בסטוקהולם, וב-2001 סיימה את האקדמיה הלאומית לדרמה.

ב-1996 קיבלה תפקיד ראשון וחוזר באופרת סבון. ב-2004 הייתה מועמדת לפרס זבלית הזהב של האקדמיה השוודית לקולנוע על גילום מיה, עירונית מנוכרת מסטוקהולם השבה לחוות משפחתה בחבל דלרנה הכפרי, בסרטה של מריה בלום, "דלרנים" (Masjävlar). מלבד זאת, הופיעה ביותר מעשרים סדרות טלוויזיה וסרטים, כולל תפקיד ראשי ב"ארן: אביר ההיכל" (שווק בלבנון בשם ארן: אביר מסדר הטמפלרים). על הבמה הצטרפה הלין לאנסמבל התיאטרון העירוני בסטוקהולם, שם גילמה מגוון תפקידים. היא שיחקה גם בתיאטרון הממלכתי השוודי במספר הפקות, כולל ב"טרמינל" של לארס נורן.

ב-2011 החלה הלין לככב בסדרה הדנית-שוודית "הגשר", שהקנתה לה פרסום בינלאומי ועובדה לשלוש גרסאות מקומיות, אמריקנית-מקסיקנית, בריטית-צרפתית ורוסית-אסטונית. גילום הבלשית השוודית הכפייתית והסובלת מתסמונת אספרגר סאגה נורן ממשטרת מאלמה, במשך שלוש עונות, דרש הכנה מדוקדקת. לדבריה, השקיעה בסדרה שלושים חודשי עבודה נכון ל-2015. משחקה כסאגה הקנה לה מועמדות לפרס נימפת הזהב במונטה קרלו ב-2011 וזכייה בפרס האקדמיה הדנית ("פרס רוברט") ב-2014.

בשנת 2017 שיחקה בסרט הבריטי "That Good Nigth", בדמותה של אנה לצד צ'ארלס דאנס.

בשנת 2020 שיחקה בעונה השנייה של סדרת הפשע האוסטרלית "Mystery Road" בתור סנדרה.

בשנת 2021 גילמה את מרתה, נסיכת נורווגיה, בסדרת הטלוויזיה "מרתה ופרנקלין".

### חיים אישיים
הלין נשואה לדניאל ייטשניילם, שחקן-לשעבר המכהן ככומר בכנסיית שוודיה (הלותרנית), ואם לבן ובת.

## קישורים חיצוניים

* 
* Move over, Sarah Lund: The Bridge star Sofia Helin interviewed, באתר הגרדיאן, 12 במאי 2012
* Scandi crush: The Bridge's Sofia Helin, באתר הגרדיאן, 15 בפברואר 2014
* 

קטגוריה:שחקניות קולנוע וטלוויזיה שוודיות
קטגוריה:שוודיות שנולדו ב-1972
אברהם יעקב פאם

הרב **אברהם יעקב הכהן פאם** (1913 – 2001, יליד וידזה, ה'תרע"ג - ניו יורק, כ"ח באב ה'תשס"א) היה ראש ישיבת "תורה ודעת" בברוקלין שבניו יורק, יושב ראש מועצת גדולי התורה של אגודת ישראל בארצות הברית, מייסד רשת בתי הספר שובו בישראל, פוסק הלכה ודרשן.

## ביוגרפיה
נולד בעיירה וידזה (אז בפלך וילנה של האימפריה הרוסית, בתחומי בלארוס של ימינו) לרב מאיר זאנוויל פאם (1879 – 1969), תלמידו של ה"חפץ-חיים", ולרחל לאה בת רבי שמעון דב אנוליק (1866 – 1971), רבן של שאקי ושדליץ.

בשנת ה'תרפ"ג, בגיל 11, נשלח רבי אברהם יעקב ללמוד בישיבת "עטרת צבי" שבקובנה.

הרב אברהם יעקב פאם היה נכדו של הרב משה דוד פאם שנולד בסמיאטיץ'.

בשנת ה'תרפ"ז היגר עם הוריו לארצות הברית, שם קיבל אביו את משרת רב בית הכנסת הגדול של בראונסוויל בברוקלין, ושימש כר"מ בישיבת רבי חיים ברלין. הוא החל ללמוד בישיבת תורה ודעת אצל רבי דוד הכהן ליבוביץ', ובגיל 21 נסמך להוראה.

בכ"א באב ה'תש"ג נישא לשרה לבית בלמוטה.

בשנת ה'תרצ"ז התמנה כר"מ בישיבה, ולימים התמנה לראש הישיבה. שימש כיושב ראש ועד הרבנים של ארגון הגג של החינוך היהודי בארצות הברית "תורה ומסורה" וכיושב ראש מועצת גדולי התורה של אגודת ישראל בארצות הברית.

בשנת ה'תשנ"א יזם את ייסודה של רשת החינוך החרדית-ישראלית "שובו", הפונה לקהל חילוני ומיועדת בעיקר לילדי עולים מחבר המדינות.

נפטר בכ"ח באב תשס"א. בהלווייתו השתתפו רבבות.

## ספריו
* "**[http://www.otzar.org/wotzar/Book.aspx?150717& עטרה למלך]**", מאמרי הגות ומוסר, בעריכת מתתיהו בלום, ניו יורק ה'תשנ"ג
* "**[http://www.otzar.org/wotzar/Book.aspx?182942& מורה צדק]**", מאמרי הגות ומוסר וקובץ מכתבים, בעריכת הרב מאיר פאם והרב גרשון נוף, ניו יורק, ה'תשע"ב
* "**עטרת אברהם**", על התורה, בעריכת הרב שלום סמיט, ניו יורק
* "**עטרת אברהם**", על מועדי ישראל, בעריכת הרב שלום סמיט, ניו יורק

## לקריאה נוספת
* הרב שמעון פינקלמן, **אהוב על כולם**, הוצאת פלדהיים, תשע"א 2010
* **הרב פאם** - חייו והשקפת עולמו של הרב אברהם יעקב הכהן פאם, "שובו" - רשת חינוך לילדי עולים בישראל, 2005

## קישורים חיצוניים
* 
* 
* הרב אבי שפרן, A True Jewish Leader
* RABBI AVROHOM YAAKOV PAM
* תמונה שלו בצעירותו
* 
* 

## הערות שוליים

קטגוריה:חברי מועצת גדולי התורה בארצות הברית
קטגוריה:יהודים שהיגרו מפולין לארצות הברית
קטגוריה:ראשי ישיבת תורה ודעת
קטגוריה:רבנים חרדים אמריקאים
קטגוריה:אמריקאים שנולדו ב-1913
קטגוריה:אמריקאים שנפטרו ב-2001
אונונניום

**אונונניום** (**Ununennium**) הוא שמו הזמני של יסוד כימי משוער בטבלה המחזורית. מספרו האטומי 119, והוא עדיין לא יוצר מעולם.
לכשייוצר יהיה האונונניום יסוד מלאכותי שהוא היסוד ה-16 בסדרת היסודות העל-כבדים וה-27 בסדרת היסודות הטרנס-אורניים.
ממוזער|תצורת אלקטרונים עבור האלמנט החזוי 119 (Uue)

## רקע
עד שנת 2016 הוכנו במעבדה בוודאות כל היסודות עד אוגאנסון, היסוד שמספרו האטומי 118, המסיים את השורה השביעית בטבלה המחזורית. מאמצי הכימאים החל משלב זה הם לייצר את היסוד המתחיל את השורה השמינית - היסוד ה-119.

## תכונות משוערות
המדענים משערים שאי שם בתחילת השורה השמינית של הטבלה המחזורית נמצא אי של יציבות - דהיינו יסודות יציבים בעלי מחצית חיים ארוכה יחסית (וזאת בניגוד לכל שאר היסודות הכבדים המוכרים כיום).
כמו כן סביר שהאונונניום יהיה מתכת אלקלית, לאור מיקומו בטור הראשון של טבלת היסודות. יסוד זה משוער כיסוד רדיואקטיבי, המיוצר רק על ידי היתוך גרעיני.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:יסודות כימיים
קטגוריה:מתכות אלקליות
קטגוריה:יסודות משוערים
קטגוריה:יסודות על-כבדים
קטגוריה:יסודות טרנס-אורניים
מספר ביטוח לאומי

**מספר ביטוח לאומי** (באנגלית: **Social Security number** ובקיצור **SSN**) הוא מספר בן תשע ספרות המונפק לאזרחי ארצות הברית, תושבי קבע, סטודנטים, ותושבים (עובדים) זמניים תחת סעיף 205(c)(2) של החוק לביטוח לאומי, שמופיע בקודיפיקציה כ-42 U.S.C § 405(c)(2). המספר מונפק לכל אדם בנפרד במנהל הביטוח הלאומי, סוכנות עצמאית של ממשלת ארצות הברית. בהיעדר חובת הזדהות בארצות הברית, הפך מספר הביטוח הלאומי, לצד תפקידו הרשמי לאפשר לבעל המספר לאדם לקבל שירותי ביטוח לאומי, לתעודת זהות לאומית לצורכי מיסוי, ולמטרות נוספות.

מספר ביטוח לאומי מתקבל לאחר שהאזרח ממלא את טופס SS-5 (בקשה עבור קבלת המספר).

## ראו גם
* Death Master File

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קודי זיהוי
קטגוריה:ביטוח לאומי
קטגוריה:ארצות הברית: ממשל
קטגוריה:ארצות הברית: חברה
נבחרת קמרון בכדורגל נשים

**נבחרת קמרון בכדורגל נשים** מייצגת את קמרון בתחרויות כדורגל נשים בינלאומיות ומנוהלת על ידי התאחדות הכדורגל של קמרון. 

משחקה הראשון של הנבחרת התקיים ב-1991 במסגרת אליפות אפריקה הראשונה, שבסופה היא סיימה במקום השני. היא הגיעה עוד פעמיים לגמר האליפות (2004 ו-2014), אך מעולם לא הצליחה לזכות בה, זאת אף על פי שהיא נחשבת לאחת הנבחרות הטובות ביותר באפריקה.

ב-2015, העפילה קמרון בפעם הראשונה בתולדותיה לגביע העולם של פיפ"א, ונעצרה רק בשמינית הגמר על ידי סין. כמו כן, הנבחרת השתתפה פעם אחת בטורניר הכדורגל של המשחקים האולימפיים - לונדון 2012 (בו הפסידה בכל משחקיה ולא העפילה משלב הבתים).

## כל [[גביע העולם בכדורגל לנשים|גביעי העולם]]
*1991 - לא העפילה
*1995 - פרשה במוקדמות
*1999 עד 2011 - לא העפילה
*2015 - שמינית גמר
*2019 - שמינית גמר
*2023 - לא העפילה

## כל אליפויות אפריקה
*1991 - 20x20px מקום שני
*1995 - פרשה ברבע הגמר
*1998 - מקום רביעי
*2000 - שלב הבתים
*2002 - 20x20px מקום שלישי
*2004 - 20x20px מקום שני
*2006 עד 2010 - מקום רביעי
*2012 - 20x20px מקום שלישי
*2014 - 20x20px מקום שני
*2018 - 20x20px מקום שלישי
*2022 - רבע גמר

## קישורים חיצוניים

* 

## הערות שוליים

קטגוריה:קמרון: כדורגל
קמרון
קטגוריה:קמרון: ספורט נשים
ליביים

**ליביים** (שם מדעי: Lybiidae) הם משפחת עופות יער מסדרת הנקראים החיים באפריקה ובה 6 סוגים. הם גדולים ובעלי מקור שחור ומגודל ומזכירים בצורתם טוקנים קטנים וקרובים למשפחת ברבטים אמריקאים (Capitonidae) וכן למשפחת הפופיים (Bucconidae) שהם שלבי ביניים בין הנקרים לטוקנים הדרום אמריקנים. 

מינים אלה מגיעים לאורך של 20-30 ס"מ וחיים ברובה של אפריקה מעופות היער הסבוך בסוג Lybius ועד לבני הסוג  הנפוצים גם בסוואנות שיחיות שונות. מזונם העיקרי הוא פירות, זרעים וחרקים שונים.

### מיון

במשפחה זו ישנם 36 מינים ב-6 סוגים:
* תת-משפחת *Lybiinae*
***Lybius* - בו 12 מינים
***Gymnobucco* - בו 4 מינים
**סוג ומין יחיד *Buccanodon duchaillui*
***Pogoniulus* - בו 10 מינים
***Stactolaema* - בו 4 מינים
***Tricholaema* - בו 6 מינים
*תת-משפחת *Trachyphoninae*
***Trachyphonus* - בו 5 מינים

## קישורים חיצוניים

* ליביים באתר piciformes

קטגוריה:נקראים
פיונטניצה

**פיונטניצה** (בפולנית: **Piątnica**) הוא כפר במחוז לומז'ה שבפרובינציית פודלסיה בפולין, כ-4 ק"מ צפונית ללומז'ה ולצד נהר נרב, בו התקיימה עד השואה קהילה יהודית גדולה.

## תולדות היישוב
היישוב נזכר מראשית המאה ה-15, עת היה בבעלות נסיכי מזוביה. במשך השנים התבססה כלכלת היישוב על אספקת תוצרת חקלאית ללומז'ה הסמוכה. בשנת 1818 פגעה ביישוב שרפה גדולה.

## יהודי פיונטניצה
יהודים ישבו ביישוב מהמאה ה-16, והקהילה במקום גדלה לאחר גירוש יהודי לומז'ה במחצית השנייה של המאה ה-16. מהמחצית השנייה של המאה ה-19 התפרנסו יהודי היישוב מאספקת סחורות ליחידות הצבא הרוסי שחנו בקרבת מקום. בסוף המאה ה-19 נמנו ביישוב 1,239 יהודים, רוב תושביו. במהלך מלחמת העולם הראשונה גירשו הרוסים מהיישוב את יהודיו, ורק כ-40% מהם שבו אליו לאחר מכן.

בין מלחמות העולם נמנו ביישוב כ-520 יהודים, כשליש מתושביו, והתקיימה בו פעילות ציונית ענפה. אחד מרבני הקהילה, הרב טיקוצ'ינסקי, נעשה לפעיל ציוני בולט ביישוב, ועלה לארץ ישראל. בשנות השלושים של המאה ה-20 סבלו יהודי היישוב מהתנכלויות אנטישמיות גוברות והולכות כלפיהם, לצד חרם על עסקיהם.

בתחילת מלחמת העולם השנייה נשרפו כמעט כל בתי היישוב כתוצאה מהפצצות הגרמנים, ורוב יושביו נמלטו ללומז'ה, אליה נכנס בהמשך הצבא האדום. לאחר פרוץ מבצע ברברוסה וכיבוש האזור בידי הגרמנים גורשו היהודים שנותרו בפיונטניצה לגטו לומז'ה, ונרצחו לאחר מכן ביער גאלצ'ין.

## קישורים חיצוניים

* פיונטניצה באתר מרכז מורשת יהדות פולין
* 
* 
* 

קטגוריה:שואת יהודי פולין: קהילות
קטגוריה:פודלסיה: עיירות יהודיות
מריאן אנטולוביץ'

**מריאן אנטולוביץ**' (בקרואטית: **Marijan Antolović**; נולד ב-7 במאי 1989) הוא כדורגלן עבר קרואטי-בוסני ששיחק בעמדת השוער.

## קריירה
אנטולוביץ' התחיל את הקריירה שלו בציבאליה. כשסיים את גיל הנוער עלה לקבוצה הבוגרת בה שימש שוער שני, ולאחר שנתיים הפך לשוער הראשון של הקבוצה. בעונה זו רשם 30 הופעות והיה שחקן משמעותי במערך של הקבוצה שסיימה את העונה במקום השלישי.

בקיץ  חתם בלגיה ורשה מליגת העל הפולנית. את העונה התחיל כשוער ראשון, אך גילה יכולת ירודה ואיבד את מקומו בהרכב. בינואר  הושאל לבוראץ באניה לוקה עד לסיום העונה. בקיץ  הושאל שוב הפעם לז'לייזניצ'אר סרייבו עימה זכה באליפות המדינה שזהו התואר הראשון שלו בקריירה כשוער ראשון.

בקיץ  עזב באופן רשמי את לגיה וחתם בז'לייזניצ'אר. בינואר  חתם בהפועל חיפה כמחליפו של פז'מיסל קובאז'.

בקיץ  חתם בקופר מליגת העל הסלובנית. בקיץ  חזר לקרואטיה וחתם באוסייק.

ב-11 באוגוסט 2020, אנטולוביץ' חתם בציבאליה. בסיום העונה פרש מכדורגל.

## חיים אישיים
אנטולוביץ' נולד בקרואטיה להורים ממוצא בוסני. ב-27 בנובמבר 2014 קיבל אזרחות בוסנית.

## תארים
; לגיה ורשה
*הגביע הפולני: 

; ז'לייזניצ'אר סרייבו
*ליגת העל של בוסניה והרצגובינה: 

; גלנטורן
*הגביע האירי: 

## קישורים חיצוניים

קטגוריה:שוערי כדורגל קרואטים
קטגוריה:שוערי כדורגל בוסנים
קטגוריה:כדורגלני ציבאליה
קטגוריה:כדורגלני לגיה ורשה
קטגוריה:כדורגלני בוראץ באניה לוקה
קטגוריה:כדורגלני ז'לייזניצ'אר סראייבו
קטגוריה:כדורגלני הפועל חיפה
קטגוריה:כדורגלני קופר
קטגוריה:כדורגלני אוסייק
קטגוריה:כדורגלני גלנטורן
קטגוריה:כדורגלנים זרים בישראל
קטגוריה:ספורטאים קרואטים בפולין
קטגוריה:ספורטאים קרואטים בישראל
קטגוריה:ספורטאים קרואטים בסלובניה
קטגוריה:ספורטאים זרים בצפון אירלנד
קטגוריה:ספורטאים בוסנים בפולין
קטגוריה:ספורטאים בוסנים בישראל
קטגוריה:ספורטאים בוסנים בסלובניה
קטגוריה:קרואטים שנולדו ב-1989
קטגוריה:בוסנים שנולדו ב-1989
תרגום ניק

**תרגום ניק** (או תרגום ראש), פותח ב-1977 על ידי ריגבי ופול ברג, הוא טכניקת תיוג בביולוגיה מולקולרית בה DNA פולימראז 1 משמש להחלפת כמה נוקלאוטידים ברצף DNA, באנלוגים מתויגים, ויוצר רצף DNA מתוייג שיכול לשמש כבדיקה בפלואורסצנט באתר הכלאה של טכניקת ספיגה. זה יכול גם לשמש לתיוג-רדיו.

התהליך הזה נקרא תרגום ניק כיוון שה-DNA שיעובד מטופל ב-DNase (-אנזים שמקטלז הידרוליזה של DNA לאוליגונוקלאוטידים ומולקולות קטנות יותר) כדי ליצור גדילי "ניק" בודדים. זה מלווה בהחלפה באתרי ניק על ידי DNA פולימראז 1, שמאריך את קצה 3' הידרוקסיל, מסיר נוקלאוטידים בפעילות 3'-5' אקסונוקלאז, מחליף אותם ב-dNTP (נוקלאוטיד טריפוספאט עם דאוקסיריבוז). כדי לתייג באופן רדיואקטיבי קטע DNA לשימוש כבדיקה בתהליך הספיגה, אחד הנוקלאוטידים המשולבים המסופקים בתגובה רדיו-מתוייג בעמדת פוספאט אלפא. באופן דומה, פלואורופור יכול להיות מחובר במקום תיוג-פלואורסצנטי, או אנטיגן לזיהוי חיסוני.
כאשר DNA פולימראז 1 בסופו של דבר מתנתק מה-DNA, הוא משאיר עוד ניק בשלד הפוספאט. הניק "תרגם" מרחק-מה, כתלות בפרוססיביות של הפולימראז. הניק יכול להיאטם על ידי DNA ליגאז, או קבוצת ההידרוקסיל 3' שלו יכולה לשרת כתבנית לפעילות DNA פולימראז עתידית. תערובות אנזים קנייניות זמינות באופן מסחרי לביצוע כל השלבים בתהליך בהדגרה בודדת.

תרגום ניק יכול לגרום לשבירת DNA דו-גדילית, אם DNA פולימראז 1 נתקל בעוד ניק בגדיל הנגדי, וכתוצאה מכך יש שני קטעים קצרים יותר. זה לא משפיע על הביצועים של הבדיקה המתויגת בהיברידיזציה באתר.

קטגוריה:ביולוגיה מולקולרית
אוח הכף

**אוח הכף** (שם מדעי: *Bubo capensis*) הוא מין של אוח המצוי בערבות ויערות אפריקה והוא בעל אוזני ענק. הוא נחשב לאחד מהגדולים שבינשופיים.
## מאפיינים
מין זה מצוי מצפון אפריקה עד לכף התקווה הטובה ואף במערב חצי האי ערב. הוא מתרחק מאזורי יערות הגשם של המערב, אך מצוי במגוון בתי גידול, מערבות ויערות פתוחים ועד לפסגות הרים ואף בערים אפריקניות ובמדבר. הוא מצוי ביותר באזור הכף של דרום אפריקה ומכאן שמו.

זהו אוח גדול מאוד שאורכו 46-61 ס"מ ומשקלו 905-1,387 גרם בזכרים ו1,240-1,800 גרם בנקבות. הוא בעל גוף חום כהה עם בטן בהירה מנומרת בחום. הראש חום ובעל אוזני ענק שחורות, העיניים צהובות והמקור אפור וכך גם הטפרים.

האוחים נוהגים לישון ביום בין הסלעים או בקינם ולצאת לציד בלילות. הם ניזונים מחיות קטנות עד בינוניות כמו חדפים, עכברים וטרף עד גודל של ארנבת וכן מעופות עד גודל של פרנקולין או טגואן ומשלימים בזוחלים, דו-חיים, דגים, עכבישים, עקרבים, סרטנים וחרקים גדולים. הטרף נתפס מלמעלה בהפתעה ונקטל על ידי הטפרים או המקור החזקים. האוחים מנצלים את מזונם היטב בהתאם למקום ולעונה. הזכרים מביאים את טרפם לקן עם הנקבה והגוזלים הרעבים היכולים לאכול כמות גדולה של בשר כל פעם.
מצב שימור העוף ללא חשש.
## תת-מינים
**Bubo capensis capensis* - מצוי מנמיביה עד דרום אפריקה
**Bubo capensis mackinderi* - מצוי ממוזמביק וזימבבואה עד לקניה
**Bubo capensis dilloni* - מצוי מאתיופיה עד אריתריאה

## קישורים חיצוניים

* אוח הכף, באתר Owlpages

## הערות שוליים

קטגוריה:בעלי חיים שתוארו ב-1834
קטגוריה:טקסונים שתוארו בידי אנדרו סמית
קטגוריה:ינשופיים
קטגוריה:עופות: טורפי-על
קטגוריה:עופות בערבות אפריקה שמדרום לסהרה
קטגוריה:דרום אפריקה: עופות
ינשוף לבן-פנים דרומי

**ינשוף לבן-פנים דרומי** (שם מדעי: *Ptilopsis granti*) הוא מין של עוף אפריקני ממשפחת הינשופיים בעלת גוף ופנים לבנים. ינשוף זה הוא קרוב משפחתו של ינשוף לבן-פנים צפוני

ינשוף זה קטן ממדים, אורכו 22–28 ס"מ ומשקלו 185–220 גרם בממוצע. הוא דומה מאוד לקרובו הצפוני ובעל נוצות אפורות עם פסים שחורים ובאזור הבטן מתמזגים עם פסים לבנים. הראש אפור ואזור העין לבן עם אישונים כתומים עזים. בדרך כלל הנוצות יותר כהות משל קרובו הצפוני. הוא בעל אוזניים קטנות אפורות כהות ומקור צהוב קטן. הקולות שלו הם מהירים ונובחניים והוא מתקשר למטרות רבייה ותקשור עם בן הזוג שלו.

הינשוף יוצא לצוד בלילה, באזורים חמימים ויבשים בדרומה של אפריקה הטרופית מגבון עד קניה ומנמיביה עד דרום אפריקה. הוא צד בעיקר חסרי חוליות גדולים וכן עופות ומכרסמים קטנים וכן זוחלים ודוחיים. הוא קורע את טרפו באמצעות טפרי הרגליים המופנות 2 קדימה ו2- אחורה. 

הינשופים מקננים בקיני עופות אחרים כמו אורגיים או הטגואן ומטילים 2–3 ביצים. הגוזלים עוזבים את הקן חודש לאחר הבקיעה.

## קישורים חיצוניים

## הערות שוליים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-1910
קטגוריה:ינשופיים
קטגוריה:גבון: עופות
קטגוריה:קניה: עופות
קטגוריה:נמיביה: עופות
קטגוריה:עופות הסוואנה האפריקנית
אוח ורו

**אוֹחַ וֵרוֹ** (שם מדעי: *Ketupa lacteus*) הוא מין של דורס לילה בסוג קטופה (לשעבר בסוג אוח (''Bubo'')), החי ברחבי אפריקה והוא אחד מדורסי הלילה הגדולים ביותר בעולם.

מין זה הוא מהכבדים שבינשופיים, לאחר המינים אוח מצוי, אוח בלקיסטון (*Ketupa blakistoni*) וקטופה כתומה (*Ketupa flavipes*). כמו כן הוא הינשוף הארוך ביותר לאחר אוח מצוי, אוח בלקינסטון ולילית אפורה. אורכם הממוצע של אוחים אלה 60-66 ס"מ ומוטת כנפיים של 140 ס"מ. משקלו של האוח 1,600–2,000 גרם בזכרים. הנקבות גדולות מהזכרים ושוקלות 2,500–3,150 גרם. הזנב מגיע לאורך של 22.5–27 ס"מ וטלפיו מגיעות לאורך 8 ס"מ.

האוחים הם חומים-אפורים במראם עם אזור עיניים מאופיים בסימונים שחורים והעיניים שחורות. המקור לבן והכנפיים חומות מנומרות בעלות כתמים לבנים קטנים. הבטן ואזור הרגליים לבנים והכפות אפורות עם קצוות שחורים. מו מיני אוחים אחרים הוא משמיע קריאות גרוניות עמוקות. הם מאותתים בכך אחד לשני, כלומר לבני זוגם, על סכנה או על תפיסת טרף (אותה מבצע בעיקר הזכר).

הינשוף מצוי בטבע בערבות והחורשים הפתוחים של אפריקה וכן באזורים יבשים ותת-מדבריים, ביצות וגדות נהר וכן בהרים, אך נעדר מיערות גשם סבוכים. ייתכן שהוא חי גם במזרח התיכון.

אלה עופות לילה הנחים במרומי הצמרות במשך היום, אך יתעוררו כשיפריעו להם. הם חיים בזוגות עם צאצאים ויוצאים לצוד בלילה.

האוח הוא טורף על בתחומי מחייתו ויוצא לצוד בלילות ובין הערביים, אם כי נצפו גם בשעות היום לעיתים נדירות. האוח יושב על ענף ומקשיב לרחשים של טרף המצוי על הקרקע או בין העצים, באמצעות אוזניים הענקיות. בשעה שהוא עט על הטרף הוא לא משמיע כמעט צלילים עקב נוצותיו המיוחדות. הטרף נתפס באמצעות הטפריו הגדולים ומומת על ידי המקור. המזון העיקרי הוא יונקים קטנים עד בינוניים כמו קופים, פדטים, ארנבות, גחנים, נמיות, שפנים, עטלפים, סנאים ומכרסמים קטנים והם לא יהססו להתקיף גם קיפודים. בנוסף ליונקים הם טורפים עופות כמו ברווזים, אנפות, חובתיים, פניניות, פרנקולין, ציפורי שיר שונות כמו אורגיים, אסטרילדיים, רמיזיים (Remizidae) ואף דורסי יום ולילה קטנים יותר וכן אפרוחים של עופות שונים כולל אפרוחי יען. בנוסף הוא יאכל זוחלים, דו-חיים, דגים וחסרי חוליות גדולים. הם יכולים לתפוס טרף גדול כמו גורי חזיר יבלות או חובת דנהם.

למרות שהוא בראש שרשרת המזון, עופות דורסים אחרים הפעילים ביום כמו נשרים, עיטים ועיטי כתר חוטפים להם את מזונם. הם גם נטרפים על ידי תנים ועיטים גדולים, אך רק לעיתים נדירות. בנוסף לטורפים, לעיתים הם מופרעים בעת הקינון וכן נפגעים מהרעלת מזון אך הם אינם בסכנה.

## קישורים חיצוניים

ממוזער|250px|ימין|ראשו של אוח ורו

## הערות שוליים

קטגוריה:בעלי חיים שתוארו ב-1820
קטגוריה:טקסונים שתוארו בידי קונרד יאקוב טמינק
קטגוריה:ינשופיים
קטגוריה:עופות: טורפי-על
קטגוריה:בורונדי: עופות
קטגוריה:טוגו: עופות
קטגוריה:גאנה: עופות
קטגוריה:רואנדה: עופות
קטגוריה:נמיביה: עופות
קטגוריה:קמרון: עופות
קטגוריה:אסוואטיני: עופות
קטגוריה:לסוטו: עופות
קטגוריה:הרפובליקה הדמוקרטית של קונגו: עופות
קטגוריה:עופות הסוואנה האפריקנית
קטגוריה:טנזניה: עופות
קטגוריה:קניה: עופות
ינשוף לבן-פנים צפוני

**ינשוף לבן-פנים צפוני** (שם מדעי: *Ptilopsis leucotis*) הוא מין של דורס לילה המצוי באפריקה הטרופית והוא בעל גוף לבן. קרובו היחיד לסוג הוא ינשוף לבן-פנים דרומי, המצוי מעט דרומה ממנו.

## מאפיינים
אורכו של ינשוף זה 24–25 ס"מ ומשקלו 240 גרם. הוא בעל נוצות אפורות עם קווים שחורים שמשתלבים באזור הבטן בנוצות לבנות. הראש אפור עם אזור עיניים לבן והעיניים כתומות עזות ובעלות עפעפיים אפורים, כשהמקור צהוב וקטן. נוצותיו של הינשוף יכולות אולי להסוות אותו, אך כשינשוף יריב מגיע הוא מסוגל לנפח את נוצותיו כדי להשוות להם מראה גדול ומאיים יותר וכן לצמצמם את האישונים בעלי הכתום העז.

הינשוף חי ביערות וסוואנות באזור המשווני של אפריקה הטרופית בבנין, בורקינה פאסו, קמרון, הרפובליקה המרכז אפריקאית, צ'אד, הרפובליקה הדמוקרטית של קונגו, רפובליקת קונגו, חוף השנהב, ג'יבוטי, אריתריאה, אתיופיה, גמביה, גאנה, גינאה, גינאה ביסאו, קניה, ליבריה, מאלי, מאורטניה, ניז'ר, ניגריה, סנגל, סיירה לאון, סומליה, סודאן, טוגו ואוגנדה.

הוא מעופף בלילות וצד לטאות, עכברים, ציפורים וחרקים גדולים ואף עקרבים. הינשופים חיים בזוגות ומקננים בין ענפים נמוכים.

## קישורים חיצוניים

## הערות שוליים

קטגוריה:ינשופיים
קטגוריה:ג'יבוטי: עופות
קטגוריה:טוגו: עופות
קטגוריה:מאוריטניה: עופות
קטגוריה:צ'אד: עופות
קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1820
קטגוריה:עופות הסוואנה האפריקנית
ינשוף לבן-פנים

**ינשוף לבן-פנים** (שם מדעי: *Ptilopsis*) הוא סוג עוף מסדרת דורסי לילה וממשפחת הינשופיים ובו שני מינים החיים באפריקה הטרופית והחמימה. 

ינשופים קטנים אלה דומים אחד לשני במראם והם קרובים רחוקים של השעיר וסימני ההיכר שלהם הם עיניהם הכתומות, אזור העיניים הלבן מוקף הפסים השחורים וה"שפם" מעל המקור. כמו מרבית הינשופים הם יוצאים לצוד בעיקר בשעות החשיכה.

## מינים
*ינשוף לבן-פנים צפוני (*Ptilopsis leucotis*) – מצוי באפריקה המשוונית מסנגל עד קניה
*ינשוף לבן-פנים דרומי (*Ptilopsis granti*) – מצוי מקניה עד לדרום אפריקה

## קישורים חיצוניים

קטגוריה:בעלי חיים שתוארו ב-1848
קטגוריה:טקסונים שתוארו בידי יוהאן יקוב קאופ
קטגוריה:ינשופיים
לותר קובלון

**לותר קובלון** (בגרמנית: **Lothar Kobluhn**, 12 באפריל 1943 - 21 בינואר 2019) היה כדורגלן גרמני ששיחק בעיקר בקבוצת רוט-וייס אוברהאוזן.

## קריירת מועדונים
קובלון נולד באוברהאוזן שבגרמניה. גדל בנוער של רוט-וייס אוברהאוזן, ולאחר תקופה קצרה באוסטרפלד, עבר בשנת 1963 לקבוצת הבוגרים של אוברהאוזן. בקבוצה זו שיחק קובלון במשך 11 עונות ברציפות. עד עונת 1968/69 המועדון שיחק בליגה האזורית המערבית, שהייתה אז הליגה השנייה בהיררכיית הליגות במערב גרמניה. בעונה זו, אוברהאוזן עלתה לבונדסליגה, שם נשארה ארבע עונות ברציפות. בעונת 1969/70 אוברהאוזן נשארה בבונדסליגה בפער של ארבע נקודות מהקו האדום, כאשר קובלון מבקיע חמישה שערים. בעונת 1970/71 אוברהאוזן נשארה בליגה רק בזכות הפרש שערים טוב יותר משל קיקרז אופנבך שנשרה. עם זאת הייתה זו עונת שיא אישית של קובלון, שהבקיע 24 שערים, וסיים כמלך השערים של הבונדסליגה, מעל גרד מילר שהבקיע 22 שערים. בעונת 1971/72 נשארה אוברהאוזן בליגה, בפער של חמש נקודות מהקו האדום,. בעונה זו קובלון הבקיע שער אחד בלבד ומיעט לשחק. בעונת 1972/73 הבקיע קובלון שישה שערים, אך אוברהאוזן נשרה לליגת המשנה לאחר שסיימה במקום. קובלון נשאר במועדון עונה אחת נוספת, בתומה עבר לשחק בוטנשייד 09, ששיחקה אז בליגה האזורית הצפונית, שהייתה השנייה בהיררכיית הליגות. בווטנשייד שיחק קובלון שתי עונות, והבקיע שישה שערים ב-48 הופעות ליגה. בתום עונת 1976 פרש קובלון מכדורגל.

קובלון הבקיע 36 שערים ב-107 הופעות בבונדסליגה במדי רוט-וייס אוברהאוזן, נתון המעמיד אותו במקום הראשון בדירוג המבקיעים של הקבוצה בכל הזמנים בבונדסליגה, ובמקום הרביעי בדירוג ההופעות של הקבוצה בבונדסליגה בכל הזמנים.

נפטר ב-21 בינואר 2019.

## תארים
* מלך השערים של הבונדסליגה: 1970/71

## קישורים חיצוניים

## הערות שוליים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני רוט-וייס אוברהאוזן
קטגוריה:כדורגלני וטנשייד 09
קטגוריה:גרמנים שנולדו ב-1943
קטגוריה:גרמנים שנפטרו ב-2019
פומוריאני

**פומוריאני** (באוקראינית: **Поморяни**; בפולנית: **Pomorzany**, פומוז'אני; ביידיש: **פּאַמאָרן** או **פאמאַרין**) היא עיירה במחוז לבוב שבמערב אוקראינה, בה התקיימה עד השואה קהילה יהודית גדולה.

## תולדות היישוב
פומוריאני נזכרת לראשונה באמצע המאה ה-14, ובתקופה זו התקיים לצדה מבצר. בשנת 1456 הוענקו ליישוב זכויות עיר. בסוף המאה ה-15 ובתחילת המאה ה-16 עמדה העיירה בפני מצור שהטילו עליה הטטרים.

בשנת 1630 עברה העיירה לבעלות משפחות האצולה סובייסקי, ובשנת 1648 עמדה העיירה במצור שהטילו עליה גייסותיו של חמלניצקי, בזכות ביצוריה החזקים. עם זאת, בשנת 1651 מתו רבים מיושבי העיירה כתוצאה ממגפה.

בתחילת המאה ה-18, במהלך המלחמה הצפונית הגדולה, הוחרבה העיירה מספר פעמים. בחלוקת פולין בסוף המאה ה-18 נכללה העיירה בתחום גליציה האוסטרית, ובתקופה זו ניטלו ממנה זכויותיה העירוניות. לאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה.

## יהודי היישוב
התיעוד הראשון לישיבת יהודים בעיירה הוא משנת 1605, ובאמצע המאה ה-17 הוענקו ליהודיה זכויות שונות. במהלך המאה ה-19 גדל היישוב היהודי בעיירה, ואלו נטלו חלק מרכזי בפיתוחה הכלכלי. מסוף המאה ה-19 עזבו את העיירה רבים מיהודיה, ובתחילת המאה ה-20 נמנו בה 1,910 יהודים. עקב מאורעות מלחמת העולם הראשונה, והנזק הרב שנגרם לעיירה, עזבו אותה יהודים נוספים.

בין מלחמות העולם השתקמה במעט הקהילה שבעיירה בסיוע הג'וינט, התקיימה בה פעילות ציונית ענפה, ופעלו בה בית ספר עברי ותלמוד תורה. בשנים אלה נמנו בעיירה 1,010 יהודים, כשליש מתושביה, ומעת לעת סבלו אלו מתקיפות אנטישמיות.

באוקטובר 1942, תחת הכיבוש הגרמני שלאחר מבצע ברברוסה, גורשו כ-1,450 יהודי העיירה לגטו זבורוב, ושם חלקו את גורל יתר יהודי המקום.

## קישורים חיצוניים

* פומוז'אני באתר מרכז מורשת יהדות פולין
* 
* 

## הערות שוליים

קטגוריה:גליציה
קטגוריה:שואת יהודי אוקראינה
קטגוריה:מחוז לבוב: יישובים
קטגוריה:מחוז לבוב: עיירות יהודיות
לבנית גדולה

[ממוזער| [ביצה|ביצי לבנית גדולה מהתת-מין *A. a. melanorhynchos*, אוסף מוזיאון טולוז]]
**לבנית גדולה** (שם מדעי: *Ardea alba*) היא מין של אנפה בעלת נוצות לבנות הנפוצה ברוב העולם. בישראל חולפת וחורפת מצויה. אף על פי שמה היא אינה קרובה ללבנית הקטנה הדומה לה במראה אך שייכת לסוג אחר לבנית (*Egretta*). היא מזכירה את האנפה האפורה וכן את האנפה הכחולה הגדולה (Ardea herodias) מאמריקה הצפונית, אך בעלת צבעים לבנים. בניגוד ללבנית הקטנה צבע המקור שלה צהוב והוא גדול בהרבה ביחס לאורך הגוף.
## מאפיינים
הלבנית מגיעה לאורך 84–104 ס"מ ולמשקל 700-1,500 גרם, כשמוטת הכנפיים מגיעה ל-131–170 ס"מ וגובהה ל-1 מטר. היא בעלת גוף גדול ולבן, ראש צר ומוארך בעל פנים ועיניים צהובות. המקור צהוב וארוך. רגליים שחורות וארוכות. אנפות אלה מותאמות למגוון בתי גידול בכל היבשות למעט אנטארקטיקה. הן מסתגלות למים מלוחים ולחופים פתוחים וחוליים וכן לנהרות, ביצות, ערבות רטובות, יערות גשם ואפילו לאזורי קרח.

כמו שאר האנפות זוהי טורפת מארב חזקה המחפשת בשולי המים דגים, צפרדעים, פרוקי-רגליים וחולייתנים קטנים נוספים. היא נועצת את מקורה במהירות במים ושולה את הקורבן. חלק מהלבניות גם מפתות את הדגים להתקרב באמצעות פיתיון כמו עלה או על ידי ניעור הרגל במים בעדינות. הן חיות בלהקות גדולות ומקננות על עצים יחד עם אנפות נוספות וגם עם חסידות, קורמורנים ומגלנים.

מצב השימור של אנפה זו הוא ללא חשש.

## תת-מינים
**A. a. alba *- מצויה באירופה
**A. a. egretta *- מצויה באמריקה
**A. a. melanorhynchos* - מצויה באפריקה
**A. a. modesta* - מצויה בהודו, דרום-מזרח אסיה ואוקיאניה

## קישורים חיצוניים

* לבנית גדולה טורפת דגים בכנרת

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:אנפתיים
קטגוריה:ארץ ישראל: אנפתיים
קטגוריה:בעלי חיים שתוארו ב-1758
קטגוריה:טנזניה: עופות
אנפה ארגמנית

[ממוזער| [ביצה|ביצי אנפה ארגמנית, אוסף מוזיאון טולוז]]

**אנפה ארגמנית** (שם מדעי: *Ardea purpurea*) היא מין של אנפה גדולה החיה בביצות באירופה, אסיה ואפריקה ולה צבעים בגווני אדום וסגול.
## מאפיינים
אורך האנפה הארגמנית 78-97 ס"מ, מוטת כנפיה 120-152 ס"מ ומשקלה 0.5-1.35 ק"ג. היא בעלת צבעים כחולים סגולים על גופה עם צוואר אדמוני, לחיים לבנות וקצה הפנים כולל העיניים צהובים. המקור ארוך וצהוב והמצח אפור. לאורך הצוואר והראש פס כחול אופקי. הרגליים גבוהות וצהובות. לאנפה כנפיים גדולות והיא מעופפת כדי לברוח מטורפים או לנדוד, אך רוב הזמן היא מהלכת במים או ביבשה. היא מזכירה מאוד במראה את האנפה האפורה אך קטנה יותר וכן כהה ודלילת נוצות יותר.

אנפה זו חובבת אזורי ביצות גבוהים ומים עומדים בהם ישנו טרף רב. היא מצויה ברחבי אפריקה, דרום ומרכז אירופה ודרום אסיה, כולל המזרח התיכון, ומרחיקה עד לדרום-מזרח אסיה.
בישראל היא חולפת נפוצה, ואינה בסכנת הכחדה.

האנפה היא אוכלת בשר הניזונה מחרקים, דגים, צפרדעים, סרטנים, זוחלים ומכרסמים במים או על היבשה והיא תוקפת באמצעות מקורה הגדול והמחודד, בדרך כלל מהמארב. לעיתים מתמקמת ליד עופות ביצה אחרים כמו אנפת גוליית וחסידות שונות. היא מצויה בביצות, מקווי מים עומדים, גדות נהר ואף בחופים שונים ואיים מרוחקים. האנפות החיות באירופה נודדות בחורף דרומה לעבר אפריקה.

אנפות אלה מקננות לעיתים קרובות ב"מושבות קינון" בעלות קינים רבים וסמוכים. מעדיפות קינון בסבך של צמחים דגניים גבוהים כמו הגומא והסוף. הנקבה מטילה 4-5 ביצים, אך לעיתים קרובות לא כל הגוזלים מגיעים לבגרות עקב המתת החלשים על ידי החזקים.

למין אנפה אפורה קיימים שלושה תת-מינים ברחבי העולם. תת-מין רביעי עדין נתון במחלוקת כי יש הרואים בו מין נפרד. זו היא האנפה Bourne's heron, שנמצאת באי סנטיאגו ותוארה רק בשנת 1966 על ידי רנה דה נורואה.

## גלריה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:אנפתיים
קטגוריה:בעלי חיים שתוארו ב-1766
קטגוריה:ארץ ישראל: אנפתיים
קטגוריה:עיראק: עופות
קטגוריה:אפגניסטן: עופות
קטגוריה:מקדוניה הצפונית: עופות
קטגוריה:כף ורדה: עופות
קטגוריה:הרפובליקה הדמוקרטית של קונגו: עופות
סולת הכף

**סולת הכף** (שם מדעי: *Morus capensis*) היא מין עוף ימי גדול המצוי בדרומה של אפריקה לחופי האוקיינוס האטלנטי. מין זה ידוע כצולל טוב לשם תפיסת דגים אך מצוי בסכנה בטבע.

## תיאור
סולה זו דומה לסולה צפונית במראה, למעט הזנב הלבן, והיא בעלת ראש וצוואר צהובים וגוף לבן עם שולי כנפיים וזנב שחורים ומקור אפור. העיניים הן כחולות ומוקפות בשחור, קטנות, אך חדות ראייה. המקור בעל תלמים שחורים ומחודד, והצוואר מוארך מעט ובעל צורת ברבור. אורכה יכול להגיע ל-84-94 ס"מ, מוטת הכנפיים יכולה להגיע ל-171-185 ס"מ ומשקלה ל-2.6 ק"ג. הזכרים גדולים יותר מהנקבות וצבעיהם דומים. הגוזלים בוקעים מהביצים בספטמבר-אוקטובר ומשקלם בשעת הבקיעה כ-70 גרם. הגוזלים נולדים עירומים ועיוורים אך מתבגרים במהירות ותוך שלושה שבועות מגיעים לשליש ממשקל הוריהם. בתחילה נוצותיהם שחורות ובהמשך מקבלות את דפוס הצבעים של הבוגרים.

## אקולוגיה
הסולות הן דואות מצוינות בעלות כנפיים חזקות, המעופפות מעל הים בחיפוש אחר דגים. כשהן מאתרות אותם הן אוספות את כנפיהן וצוללות לים במהירות רבה, כחץ,  עם המקור כלפי מטה. לאחר הצייד הן נחות על המים ומעכלות את המזון לפני חזרתן לחוף.

סולות הכף חיות בזוגות במשך כמה עונות. בכל הטלה יש רק ביצה אחת, בצבע  כחלחל. הן מקננות במושבות גדולות באיים מרוחקים בחופו המזרחי של האוקיינוס האטלנטי, ליד דרום אפריקה ונמיביה, בין השאר על האי מלגס, שם חיה האוכלוסייה הגדולה ביותר, בת 140,000 סולות. רוב הסולות (88%) חיות לחופי דרום אפריקה.

הסולות מצויות בסכנה עקב פגיעה באתרי הדיג וכן בגלל הפרעות למושבות הקינון.

## ראו גם
ממוזער|270px|ימין|מושבה של סולות בדרום אפריקה
ממוזער| ''Morus capensis''
*סולה צפונית - קרובתה הצפונית של סולת הכף
*סולת נסקה
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1823
קטגוריה:טקסונים שתוארו בידי מרטין ליכטנשטיין
קטגוריה:סולתיים
קטגוריה:עופות האוקיינוס האטלנטי
קטגוריה:בעלי חיים ימיים באפריקה הדרומית
נחל תענך

**נַחַל תַּעְנַךְ** הוא נחל אכזב בשומרון הצפוני ובעמק יזרעאל באזור חבל התענך, המהווה אחד מיובליו של נחל קישון.

ראשיתו של הנחל במספר אפיקים קטנים בין הכפרים עאנין וח'רבת א-טייבה שבצפון מערב הרי שומרון, ברום של כ-300 מטרים מעל פני הים.

אפיקו של הנחל הוא בכיוון צפון מזרח, והוא עובר למרגלות תל תענך והכפר תיעניכ, בעמק המכונה "ואדי עזם". בהמשך נכנס הנחל לעמק יזרעאל, וחובר לנחל קישון בין היישובים דבורה וגדיש.

שמו של הנחל הוא כשמה של העיר המקראית תענך, שלצד תלה הגדול הוא עובר.

תענך
קטגוריה:עמק יזרעאל
תענך
קטגוריה:חבל התענך
Cts Eventim Israel

**איוונטים CTS ישראל** היא חברת אירועים והופעות ומשרד כרטיסים הפועל בישראל משנת 2011.

החברה מוחזקת ומנוהלת על ידי משרד הכרטיסים הגדול באירופה והשני בגודלו בעולם "CTS Eventim AG".

במהלך שנות פעילותה, "איוונטים" איחדה לתוכה את פעילות מכירת הכרטיסים של שניים ממשרדי הכרטיסים שפעלו בשוק הישראלי "קסטל " ו"הדרן".
בשנת 2021 בחלוף משבר הקורונה במדינת ישראל, רכשה איוונטים את פעילות משרד הכרטיסים של ״זאפה״ ובכך הפכה למשרד הגדול והמשפיע בישראל בתחום מכירת הכרטיסים לאירועי ספורט ובידור בישראל. 
משרדי החברה שוכנים בתל אביב, מנכ״ל החברה הוא אל״מ במיל׳ עמי פיינשטיין.

## קישורים חיצוניים
* 

## הערות שוליים

קטגוריה:חברות ישראליות
קטגוריה:ישראל: תרבות
קטגוריה:ישראל: חברות שהוקמו ב-2011
לותר אמריך

**לותר אמריך** (בגרמנית: **Lothar Emmerich**, 29 בנובמבר 1941 בדורסטפלד שבגרמניה – 13 באוגוסט 2003 בהמר שבגרמניה) היה כדורגלן גרמני ששיחק בעמדת החלוץ.

## קריירת מועדונים
אמריך גדל במועדון הנוער של עיר הולדתו דורסטפלד, והחל לשחק בבורוסיה דורטמונד בשנת 1960, כאשר היה בן 19. הבונדסליגה טרם הוקמה אז, ובורוסיה דורטמונד שיחקה בליגה המחוזית המערבית. בעונת 1963 זכה אמריך עם בורוסיה דורטמונד באליפות גרמניה, שנקבעה אז במשחק גמר, לאחר ניצחון בתוצאה 3:1 על פ.צ. קלן, במשחק בו אמריך לא שיחק. בעונת 1963/64, עונת הקמת הבונדסליגה, הבקיע אמריך 16 שערים, ובורוסיה דורטמונד סיימה רביעית. עונת 1964/65 הייתה מעט פחות טובה, אותה סיים אמריך עם עשרה כיבושים, אך עם זכייה בגביע הגרמני, לאחר ניצחון 2:0 בגמר על אלמניה אאכן, שבו אמריך הבקיע את השער השני. בעונת 1965/66 הבקיע אמריך 31 שערים, והוביל את קבוצתו למקום השני ואף לזכייה בגביע אירופה למחזיקות גביע, לאחר ניצחון על ליברפול 2:1 בהארכה בגמר, בו שיחק 120 דקות. בעונת 1966/67 הבקיע 28 שערים, וקבוצתו סיימה במקום השלישי. הן בעונת 1965/66 והן בעונת 1966/67 סיים אמריך כמלך השערים של הבונדסליגה, בעונה הראשונה לבד, ובעונה השנייה בצוותא עם גרד מילר, והיה השחקן הראשון לזכות בתואר זה פעמיים ברציפות, הישג ששוחזר בהמשך על ידי גרד מילר, דיטר מילר, קרל היינץ רומניגה, טוני יבואה ואולף קירסטן. אמריך נשאר במועדון עוד שלוש עונות לאחר מכן, בכולן הבקיע במספרים דו ספרתיים. בשנת 1969 עזב את בורוסיה דורטמונד, לאחר שהבקיע במדיה 115 שערים ב-183 הופעות בבונדסליגה, נתון המציב אותו במקום השלישי בטבלת המבקיעים של בורוסיה דורטמונד בכל הזמנים בבונדסליגה, לאחר מנפרד בורגסמולר ומיכאל צורק.

בעונת 1969/70 החל לשחק במועדון הבלגי ק. בירסחוט, שם הבקיע 42 שערים ב-69 הופעות, כשבעונתו הראשונה בקבוצה סיים כמלך השערים של ליגת העל הבלגית. אחר כך עבר לאוסטריה קלגנפורט מהליגה האוסטרית, שם הבקיע 37 שערים ב-64 הופעות. בשנת 1974 חזר לגרמניה והחל לשחק בליגת הבונדסליגה השנייה, שם עבר בקבוצות פ.צ. שווינפורט, וירצבורגר, שם סיים כמלך השערים של הבונדסליגה השנייה בעונת 1976/77, וקיקרס וירצבורג. בתום עונת 1978 פרש מכדורגל.

## קריירה בינלאומית
לאמריך חמש הופעות במדי נבחרת גרמניה המערבית, כולן בשנת 1966. אמריך השתתף עם נבחרת גרמניה המערבית במונדיאל 1966, והבקיע שער בשלב הבתים בניצחון 2:1 על נבחרת ספרד. גרמניה הגיעה במונדיאל זה עד למשחק הגמר, שם הפסידה 4:2 בהארכה לנבחרת אנגליה, כשאמריך פתח בגמר זה אך לא הבקיע.

## קריירת אימון
לאחר פרישתו, אמריך אימן בין השנים 1981 ו-1999 בעיקר קבוצות מליגות נמוכות בגרמניה.

## תארים
עם בורוסיה דורטמונד:
* אליפות גרמניה: 1963
* הגביע הגרמני: 1964/65
* גביע אירופה למחזיקות גביע: 1965/66

תארים אישיים:
* מלך השערים של הבונדסליגה (2): 1965/66, 1966/67
* מלך השערים של ליגת העל הבלגית: 1969/70
* מלך השערים של הבונדסליגה השנייה מחוז דרום: 1976/77

## קישורים חיצוניים

## הערות שוליים

קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני בורוסיה דורטמונד
קטגוריה:מאמני כדורגל גרמנים
קטגוריה:מאמני מיינץ 05
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1966
קטגוריה:גרמנים שנולדו ב-1941
קטגוריה:גרמנים שנפטרו ב-2003
אמל אמין

**אֶמֶל אֶמִין** (נולדה ב-12 בדצמבר 1938) היא משוררת, מתרגמת, טורקולוגית, ומחנכת טטארית-קרימית ילידת רומניה. היא יוצרת בשפה הטורקית. על אף שרוב שירתה היא שירה חופשית, לעיתים היא יוצרת במשקל הברתי. מתוך חיבה לפרוזודיה ערבית היא פרסמה גם בסוגות הע'זאל והרובעיאת. היא חברה באיגוד הסופרים של רומניה ובאגודת הלשון הטורקית.

## ביוגרפיה
אמין נולדה בפזרג'יק, דוברוג'ה, ממלכת רומניה, אך עם פרוץ מלחמת העולם השנייה מסרה רומניה את דרום דוברוג'ה לבולגריה, והעיר נקראת כיום דובריץ'. בנעוריה בבולגריה למדה בבית ספר תיכון בסופיה, ובשנת 1960 השלימה לימודי פילולוגיה באוניברסיטת סופיה, בהתמחות בלימודי המזרח. היא התפרנסה מהוראת טורקית בדובריץ' ובבלוגראדץ, במחוז וארנה.

בשנת 1967 נישאה לאדם בשם אטילה ברומניה, והעתיקה את מושבה לקונסטנצה. בכך הפכה לאחת מראשוני המורים לטורקית ברומניה. משנת 1972 הורתה בתיכון הפדגוגי בקונסטנצה. מאז 1991 מרצה אמין על ספרות טורקית בפקולטה למדעי הרוח ובמכללה למורים באוניברסיטת אובידיוס בקונסטנצה.

אמין פרסמה מאמרים ויצירות ספרותיות בכתבי-עת רבים, בהם *Karadeniz*, *Hakses*, *Emel*, היוצאים כולם בקונסטנצה, וכן *Renkler *(בבוקרשט), *Türk Dili* (באנקרה), *Turnalar *(באיזמיר), *IIS* (בפריזרן), ו-*Kado *(ביאשי).

שירתה קובצה בספרים שראו אור ברומניה ובטורקיה, ושמותיהם:
* *Umut*,
* *Arzu*,
* *Hanımeli*,
* *Divan esintisi*

## הערות שוליים

קטגוריה:טטרים
קטגוריה:טורקיה: תרבות
קטגוריה:משוררות רומניות
קטגוריה:רומניות שנולדו ב-1938
אנפה (סוג)

[ממוזער|[אנפה אפורה ואנפה ארגמנית בהודו]]
**אֲנָפָה** (שם מדעי: *Ardea*) הוא סוג של עופות מים גדולים ממשפחת האנפתיים החיים ברחבי ביצות בכל היבשות.

האנפה היא עוף מים גדול בעל מקור ארוך בצבע אפור או צהוב בדרך כלל ובעל קצה חד, שבו האנפה משתמשת כדי לתקוף את טרפה במהירות. בנוסף מאופיינת ברגליים ארוכות וצרות, (ללא קרומי שחייה) בעזרתם היא יכולה לעמוד במים עמוקים יחסית. היא חיה באזורי ביצות, נהרות וכדומה ואף בחופים, ואורבת בין העשבים לטרף כמו דגים, צפרדעים או אפרוחי ברווזים. היא מחכה לרגע המתאים, תוקפת את טרפה ממארב ובולעת אותו בשלמותו. לעיתים היא משתמשת במקורה כבחנית ותוקעת אותו עמוק בגוף הטרף, בדרך שפוצעת את איבריו הפנימיים ומקשה עליו להימלט.

חלקן מתלהקות בחבורות הכוללות אנפות אחרות, מגלנים, חסידות, פלמינגו ושקנאים. הן גם מקננות בלהקות על ענפי עצים.

המינים של סוג זה הם הגדולים ביותר במשפחת האנפתיים ומגיעים לאורך 100 ס"מ ואף יותר. המין הגדול ביותר הוא אנפת גוליית, אשר מוטת כנפיה מגיעה לאורך 185–230 ס"מ, אורך המקור עד 25 ס"מ וגובהה עולה על 150 ס"מ.

## מקור השם
ברשימת הציפורים האסורות למאכל בספר דברים מופיע : ”וְהַחֲסִידָה וְהָאֲנָפָה לְמִינָהּ וְהַדּוּכִיפַת וְהָעֲטַלֵּף“.

במיתולוגיה ההינדית המשייכת כל תו בסולם המוזיקלי לצבע ולקול או לקריאה הטבעית של חיה, התו פה משויך לצבע לבן צהבהב ולקול האנפה.

## מינים
*אנפה כחולה גדולה (*Ardea herodias*)
*אנפה אפורה (*Ardea cinerea*)
*אנפת גוליית (*Ardea goliath*)
*אנפת קוקוי (*Ardea cocoi*)
*אנפה לבנת-צוואר (*Ardea pacifica*)
*אנפה שחורת-ראש (*Ardea melanocephala*)
*אנפת הומבולט (*Ardea humbloti*)
*אנפה לבנת-מקור (*Ardea insignis*)
*אנפה גדולת-מקור (*Ardea sumatrana*)
*אנפה ארגמנית (*Ardea purpurea*)
*לבנית גדולה (*Ardea alba*)
*לבנית בינונית (*Ardea intermedia*)

המינים אנפה צבועה ולבנית קטנה הועברו לסוג לבנית (בעבר לצד עוד מינים כמו לבנית גדולה ולבנית בינונית).

## אנפה בתנ"ך
העוף נזכר פעמיים בתנ"ך ברשימת העופות הטמאים בספר ויקרא ובספר דברים: ”וְהַחֲסִידָה וְהָאֲנָפָה לְמִינָהּ וְהַדּוּכִיפַת וְהָעֲטַלֵּף“.. זיהוי העוף מסופק. הזיהויים לשם אנפה בקרב התרגומים והפירושים לתנ"ך מגוונים. חלקם מזהים עם עוף החי בנופי מים כמו אנפה או עגור. מסורת נוספת מזהה עם תוכי.

## לקריאה נוספת

* אלישבע דיין, **החי במקרא:** **חולייתנים**, ירושלים תשפ"ב.

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:אנפתיים
כפר הנוער בן יקיר

**כפר הנוער הדתי בן יקיר** הוא כפר נוער חינוכי-טיפולי שנפתח בשנות ה-40'. הכפר נוהל על ידי הרב שלמה צוקרמן כישיבה חקלאית בשנות ה-50 וה-60 בשיתוף עם הסוכנות היהודית. שוכן בכפר הרא"ה שבעמק חפר.

הכפר נקרא על שם הפסוק הנאמר בהפטרת קריאת התורה בראש השנה שמקורו מספר ירמיה (ירמיהו אל, יט); "הֲ**בֵן֩ יַקִּ֨יר** לִ֜י אֶפְרַ֗יִם אִ֚ם יֶ֣לֶד שַׁעֲשֻׁעִ֔ים כִּֽי־מִדֵּ֤י דַבְּרִי֙ בּ֔וֹ זָכֹ֥ר אֶזְכְּרֶ֖נּוּ ע֑וֹד עַל־כֵּ֗ן הָמ֤וּ מֵעַי֙ ל֔וֹ רַחֵ֥ם אֲֽרַחֲמֶ֖נּוּ נְאֻם־יְהֹוָֽה".

הכפר נמצא בקרבת היישובים: חיבת ציון, אלישיב, חרב לאת, גאולי תימן וחוגלה. הכפר מיועד לנערים בגילאי 12-18 ומהווה בית לכ-100 חניכים. הכפר משמש מעטפת של חינוך פורמלי, חוגי העשרה בשעות אחר-הצהריים, חינוך דתי יהודי, מערך טיפולי, הכנה לצבא, הקניית כישורי חיים ומסגרת פנימייתית מעשירה.

כיום, מנוהל הכפר בידי מוטי אדואן. בכפר צוות מנהלתי, צוות חינוכי אשר שייך לבית הספר ולפנימייה, צוות צעיר של בנות-שירות וש"שנים, וצוות טיפולי אשר שייך לטיפול וחוגים.

## קישורים חיצוניים
* 

## הערות שוליים

קטגוריה:כפרי נוער
קטגוריה:עמק חפר
קטגוריה:מפעלי הסוכנות היהודית
אלכסנדריה אסחטה

**אלכסנדריה אסחטה** (ביוונית: **Ἀλεξάνδρεια Ἐσχάτη**, בלטינית: **Alexandria Ultima**, כלומר "אלכסנדריה הרחוקה ביותר") הייתה עיר שהוקמה על ידי אלכסנדר מוקדון באוגוסט שנת 329 לפני הספירה, כבסיסו הצפוני ביותר במרכז אסיה. היא הוקמה בחלק הדרום-מערבי של עמק פרגנה בגדה הדרומית של נהר הסיר דריה. כיום נמצאת באזור אלכסנדריה אסחטה העיר ח'וג'נד שבטג'יקיסטן. אלכסנדר בנה חומת לבנים באורך 6 קילומטרים שהקיפה את העיר, שעל פי ההיסטוריונים מהעת העתיקה, נבנתה תוך 20 יום.

קטגוריה:טג'יקיסטן: היסטוריה
נבחרת קולומביה בכדורגל נשים

**נבחרת קולומביה בכדורגל נשים** מייצגת את קולומביה בתחרויות כדורגל נשים בינלאומיות ומנוהלת על ידי התאחדות הכדורגל של קולומביה.

משחקה הראשון של הנבחרת התקיים ב-1998 במסגרת אליפות אמריקה הדרומית השלישית, ובו היא ניצחה 1-3 את ונצואלה. מאז הקמתה המאוחרת יחסית, נמצאת הנבחרת במגמת השתפרות וכיום היא נמנית עם הנבחרות הטובות ביותר באמריקה הדרומית. ב-2019 זכתה לראשונה בתולדותיה במדליית הזהב במשחקים הפאן-אמריקאיים. היא הגיעה פעמיים לבית הגמר של אליפות היבשת (2010 ו-2014), ובשני המקרים סיימה במקום השני אחרי ברזיל.

ב-2011, העפילה קולומביה בפעם הראשונה בתולדותיה לגביע העולם של פיפ"א, ובכך הייתה לנבחרת הדרום-אמריקאית השלישית (אחרי ברזיל וארגנטינה) שמפעילה לגביע העולם לנשים. בטורניר זה, היא השיגה רק נקודה אחת ולא עברה את שלב הבתים. בטורניר שנערך ארבע שנים לאחר מכן, היא כבר השיגה ניצחון ראשון (0-2 על צרפת), ונעצרה רק בשמינית הגמר על ידי ארצות הברית. כמו כן, הנבחרת השתתפה פעמיים בטורניר הכדורגל של המשחקים האולימפיים - לונדון 2012, בו הפסידה בכל משחקיה ולא הצליחה לעבור את שלב הבתים וכן ריו 2016 שבו הפסידה לצרפת וניו זילנד, אך הוציאה תיקו 2-2 מאוד מכובד מול ארצות הברית.

גם בקטגוריות הצעירות קולומביה רשמה הצלחה כאשר זכתה באליפות אמריקה הדרומית עד גיל 17 ב-2008 ואותו סגל הגיע למקום השני באליפות היבשת עד גיל 20 שנתיים מאוחר יותר. זה גם היה הבסיס לסגל הבוגרת שהשיג את ההצלחות בהעפלה למונדיאל ולאולימפיאדה. ב-2010 הנבחרת עד גיל 20 השיגה את השתתפותה היחידה בגביע העולם וסיימה במקום הרביעי כשהיא מפסידה בחצי הגמר לדרום קוריאה 0-1. לגביע העולם עד גיל 17 העפילה קולומביה ארבע פעמים בין השנים 2008-2018, אך מעולם לא עברה את השלב הראשון.

## כל [[גביע העולם בכדורגל לנשים|גביעי העולם]]
*1991 - לא נכנסה
*1995 - לא נכנסה
*1999 - לא העפילה
*2003 - לא העפילה
*2007 - לא העפילה
*2011 - שלב הבתים
*2015 - שמינית גמר
*2019 - לא העפילה
*2023 - רבע גמר

## כל אליפויות אמריקה הדרומית
*1991 - לא נכנסה
*1995 - לא נכנסה
*1998 - שלב הבתים
*2003 - 20x20px מקום שלישי
*2006 - שלב הבתים
*2010 - 20x20px מקום שני
*2014 - 20x20px מקום שני
*2018 - מקום רביעי

## קישורים חיצוניים

* 

## הערות שוליים

קטגוריה:קולומביה: כדורגל
קולומביה
קטגוריה:נבחרות קולומביה
טקסס לג'נדס

**טקסס לג'נדס** (באנגלית: **Texas Legends**) היא קבוצת כדורסל מהעיר פריסקו, טקסס המשחקת בליגת הפיתוח של ה-NBA. הקבוצה הוקמה בשנת 2006 כקולורדו 14' וזכתה באליפות הליגה בשנת 2009. החל משנת 2010 משחקת הקבוצה במיקומה הנוכחי ופועלת בשיתוף פעולה עם קבוצת דאלאס מאבריקס מליגת ה-NBA.

## היסטוריה
### 2006-2009: קולורדו 14'
קולורדו 14' הוקמה בשנת 2006 בעיר ברומפילד, קולורדו והצטרפה לליגה בעונת 2006/07 בשיתוף פעולה עם הקבוצות דנוור נאגטס, ניו ג'רזי נטס וטורונטו ראפטורס. בעונת הבכורה השיגה הקבוצה 28 ניצחונות והעפילה לפלייאוף בו הגיעה עד לגמר, אך הפסידה לדקוטה ויזארדס לאחר הארכה. לקראת עונת 2007/08 החליפה הקבוצה עשרה מתוך 12 שחקני הסגל שלה. למרות השינוי הרחב בסגל ולמרות שבמהלך העונה 5 שחקנים נקראו לקבוצות NBA הצליחה הקבוצה לשפר את מאזנה בניצחון נוסף ולהעפיל לפלייאוף, אך שוב הפסידה בחצי הגמר.

במהלך עונת 2008/09 קבעה הקבוצה שיא ליגה כשקלעה 147 נקודות בניצחון 119-147 על ריו גראנדה ואלי וייפרס ובהמשך העונה שיפרה את השיא כשניצחה את אלבקרקי ת'אנדר בירדס בתוצאה 127-155. את העונה הרגילה סיימה הקבוצה בראשות הבית הדרום-מערבי עם 34 ניצחונות. בפלייאוף גברה על אירי בייהוקס ואוסטין טורוס והגיעה לסדרת הגמר מול יוטה פלאש, אותה ניצחה בשני משחקים וזכתה בתואר האליפות הראשון של הקבוצה. בסיום העונה הודיעה הנהלת הליגה על העברת הקבוצה לפריסקו, טקסס שתחל לפעול בעונת 2010/11 לאחר עונת של השעיית פעילות.

### 2009-הווה: טקסס לג'נדס
ב-5 בנובמבר 2009 הודיעה הקבוצה על מינוי ננסי ליברמן לתפקיד מאמנת הקבוצה, האישה הראשונה שמונתה לתפקיד בקבוצת כדורסל מקצוענית בארצות הברית. בעונת הבכורה המחודשת של הקבוצה הצליחה להעפיל לפלייאוף, אך הודחה בסיבוב הראשון אחרי שלושה משחקים נגד טלסה 66'. בארבע העונות הבאות לא הצליחה הקבוצה לסיים את העונה במאזן חיובי או להעפיל לפלייאוף.

## עונה אחר עונה

## קישורים חיצוניים

* 

## הערות שוליים

*
קטגוריה:קבוצות ליגת הפיתוח של ה-NBA
קטגוריה:דאלאס מאבריקס
נבחרת גאנה בכדורגל נשים

**נבחרת גאנה בכדורגל נשים** מייצגת את גאנה בתחרויות כדורגל נשים בינלאומיות ומנוהלת על ידי התאחדות הכדורגל של גאנה. 

משחקה הראשון של הנבחרת התקיים ב-1991 במסגרת אליפות אפריקה הראשונה, ובו היא הפסידה 5-1 לניגריה. היא הגיעה שלוש פעמים לגמר האליפות (1998, 2002 ו-2006), אך מעולם לא הצליחה לזכות בה, זאת אף על פי שהיא נחשבת לאחת הנבחרות הטובות ביותר באפריקה.

ב-1999, העפילה גאנה בפעם הראשונה בתולדותיה לגביע העולם של פיפ"א, ובכך הייתה לנבחרת האפריקאית השנייה (אחרי ניגריה) שמפעילה לגביע העולם לנשים. בטורניר זה, היא השיגה רק נקודה אחת ולא עברה את שלב הבתים. בטורניר שנערך ארבע שנים לאחר מכן, היא כבר השיגה ניצחון ראשון (1-2 על אוסטרליה), אבל בכל זאת לא צלחה את שלב הבתים. גביע העולם האחרון בו השתתפה היה זה של 2007, ובו הפסידה בכל משחקיה.

## כל [[גביע העולם בכדורגל לנשים|גביעי העולם]]
*1991 - לא העפילה
*1995 - לא העפילה
*1999 - שלב הבתים 
*2003 - שלב הבתים 
*2007 - שלב הבתים 
*2011 עד 2019 - לא העפילה

## כל אליפויות אפריקה
*1991 - רבע גמר
*1995 - 20x20px מקום שלישי
*1998 - 20x20px מקום שני
*2000 - 20x20px מקום שלישי
*2002 - 20x20px מקום שני
*2004 - 20x20px מקום שלישי
*2006 - 20x20px מקום שני
*2008 - שלב הבתים
*2010 - שלב הבתים
*2012 - לא העפילה
*2014 - שלב הבתים
*2018 - שלב הבתים

## הערות שוליים

קטגוריה:גאנה: כדורגל
גאנה
יוזף ארקנאו

**יוזף ארקנאו** (בגרמנית: **Josef Arkenau**; 1900, אסן (סקסוניה)  – 1991, קירכהרטן ), היה נזיר דומיניקני, מתנגד המשטר הנאצי וחסיד אומות העולם מגרמניה.

## קורות חיים
ארקנאו היה הרביעי מבין שישה אחים ואחיות, בן למשפחת חוואים. הוריו היו קתולים אדוקים, והדת - והסביבה הדתית - עיצבו את אופיו של ארקנאו.

לאחר שסיים את לימודיו בבית הספר בשנת 1921, הצטרף ארקנאו כחניך למסדר דומיניקני, בעקבות אחיו הגדול. בשנת 1929 הוסמך לכמורה וקיבל את השם "אורליוס" (Aurelius, מלטינית - "המוזהב", aurum). מכיוון שהיה שמרן, בתחילה התרשם לטובה מהנאציזם ומהתחייה הלאומית שהבטיח, וזאת כרבים מחבריו למסדר. באפריל 1934 נשלח לברלין, לעבודת כמורה, והתוודע למציאות הטרור והרדיפה הגזענית והחברתית. אשליותיו לגבי הנאציזם נמוגו.

### בתקופת מלחמת העולם השנייה
בשנת 1940 הועבר ארקנאו לכנסייה דומיניקנית ששירתה את בני מעמד הביניים בלייפציג. באחת מנסיעותיו מלייפציג לביתו שבאולדנבורג, בעצירה במגדבורג, ראה יהודים נעצרים לפני גירושם למזרח. הוא עבד עם אנטי נאצים אחרים וסייע בהצלתם של עשרות יהודים, עובדי כפייה, קומוניסטים ועריקים מהצבא. הוא תיווך בין יהודים שנזקקו למסתור פן יישלחו למזרח, לבין מסתירים פוטנציאליים, בהם משפחות נוצריות ומוסדות שהסכימו לסייע לנרדפים. חלקן הסתתרו במנזר תחת חסותו. במקביל סייע ארקנאו למסתתרים על ידי כרטיסים לקיצוב מזון וכן בכסף. כשמקום המסתור של אחת המסתתרות הפך למסוכן מדי, השיג עבורה ארקנאו תעודות זהות מזויפות. כשאחת המסתתרות התאבדה במסתור, ארגן לה ארקנאו טקס קבורה נוצרי, בשם בדוי, וזאת כדי למנוע את חשיפת העובדה שהיא הייתה יהודייה וכך לסכן את מסתיריה.

## הכרה והנצחה
בשנת 1998 הכיר יד ושם ביוזף ארקנאו בתור חסיד אומות העולם. בלייפציג קרויה על שמו כיכר וכן בית הארחה השייך למנזרו. ליד בית הולדתו בעיירת הולדתו אסן (סקסוניה)  הוצבה לוחית לזכרו.

## קישורים חיצוניים
* 

קטגוריה:גרמנים חסידי אומות העולם
קטגוריה:מצילים בשואה: גרמניה
קטגוריה:מתנגדים גרמנים למשטר הנאצי
קטגוריה:דומיניקנים
קטגוריה:ילידי 1900
קטגוריה:נפטרים ב-1991
זולוטי פוטיק

**זולוטי פוטיק** (באוקראינית: **Золотий Потік**; בפולנית: **Potok Złoty**, פוטוק זלוטי; ביידיש: **פּאָטיק**) היא עיירה במחוז טרנופול שבמערב אוקראינה, בה התקיימה עד השואה קהילה יהודית גדולה.

## תולדות היישוב
זולוטי פוטיק נזכרת לראשונה באמצע המאה ה-16, ובשנת 1601 הוענקו לה זכויות עיר, שכללו את הקפתה בביצורים וקביעת ימי שוק וירידים שנתיים בה. בשנת 1608 הוקם בעיירה מנזר דומיניקני.

במהלך הכיבוש הרוסי במלחמת העולם הראשונה ניזוקה העיירה, ובשנת 1921, בהתאם להסכם ריגה, נכללה בתחום הרפובליקה הפולנית השנייה.

## יהודי היישוב
התיעוד הראשון לישיבת יהודים בעיירה הוא משנת 1635. במהלך המאה ה-18 התפתחה ביישוב קהילה יהודית עצמאית, ובמהלך המאה ה-19 גדל מספר יהודי העיירה, כאשר בשנת 1880 נמנו בה 1,247  יהודים. עם זאת, משנות ה-80 של המאה ה-19 היגרו מהעיירה רבים מיהודיה. כמו כן, סבלו יהודי העיירה במהלך הכיבוש הרוסי שלה בזמן מלחמת העולם הראשונה, תוך שהקוזקים פרעו בהם ושרפו כמאה מבתיהם. לאחר המלחמה, ועד יוני 1919, פרעו ביהודי העיירה גם החיילים והאיכרים האוקראינים שנכנסו אליה.
 
בין מלחמות העולם נמנו בעיירה 895 יהודים, כשליש מתושביה, והתקיימה בה פעילות ציונית ענפה. פעילות זו נאסרה עם כיבוש האזור בידי הסובייטים בספטמבר 1939.

עם כיבוש העיירה בידי הגרמנים במהלך מבצע ברברוסה, ב-10 ביולי 1941, העבירו אלו את  השליטה הישירה בה לידי המשטרה האוקראינית, וזו החלה בביצוע מעשי שוד והתעללות ביהודי היישוב. יודנרט שמונה בעיירה בהמשך, נצטווה לספק לשלטונות סכומי כופר גבוהים, ולגייס עבורם עובדי כפייה יהודים, שחלקם שולחו למחנות עבודה.

באוקטובר 1942 גורשו יהודי העיירה לבוצ'אץ', ומשם שולחו רובם להשמדה בשתי אקציות. הנותרים רוכזו בגטו שהוקם בעיר, וממנו שולחו בהמשך להשמדה. מקהילת העיירה שרדו את השואה כ-30 איש.

## קישורים חיצוניים

* 
* פוטוק זלוטי באתר מרכז מורשת יהדות פולין
* זולוטי פוטיק באתר JewishGen

קטגוריה:מחוז טרנופול: עיירות יהודיות
קטגוריה:גליציה
קטגוריה:גטאות באוקראינה
תיאה (פירושונים)

**תיאה** (ביוונית: **θεά**) היא מילה שפירושה אלה.

קטגוריה:שמות פרטיים לנשים
קטגוריה:שמות פרטיים תאופורים
סכר טבקה

**סכר טבקה** (, בתעתיק מדויק: **סד אלטבקה**; נקרא גם **סכר א-ת'ורה**, בערבית: **سد الثورة**, מילולית: "סכר המהפכה") הוא הסכר הגדול בסוריה. הסכר ממוקם על נהר הפרת, והוא נבנה על ידי מילוי עפר. הסכר נמצא כ-40 קילומטרים במעלה הנהר מהעיר א-רקה. גובה הסכר 60 מטרים ואורכו 4.5 קילומטרים. יצירתו הובילה להיווצרות אגם אסד, מאגר המים הגדול בסוריה. הסכר הוא הראשון מבין שלושה סכרים שסוריה בנתה על הפרת. השניים האחרים הם סכר תשרין וסכר הבעת'. לפני בניית הסכר בוצעו חפירות במספר אתרים בסביבה לרבות תל חדידי.

במקור תוכנן הסכר כדי לייצר כוח הידרואלקטרי ועל מנת להשקות אדמות. הוא הוקם בין השנים 1968–1973 בסיועה של ברית המועצות. במהלך הקמתו ולפני הצפת אגם אסד, נחקרו אתרים ארכאולוגיים שונים, בהם תל אבו הוריירה, מורייבת, תל פרי ותל מסכנה וחבובה כבירה, במאמץ שנוהל על ידי אונסק"ו על מנת להציל את הממצאים באתרים אלו לפני שיוצפו.

בשנת 1974, כאשר צומצם הזרם בנהר הפרת בכ-25% על מנת למלא את האגם, פרצה מחלוקת בין סוריה לבין עיראק, וזו האחרונה איימה להפציץ את הסכר. המחלוקת יושבה בסיוען של ערב הסעודית וברית המועצות, וסוריה הסכימה להזרים יותר מים לעיראק.

ב-11 בפברואר 2013, במהלך מלחמת האזרחים בסוריה, עבר הסכר לשליטת האופוזיציה הסורית. ארבע מתוך שמונה הטורבינות של הסכר המשיכו לפעול, ועובדי הסכר המשיכו לקבל שכר מהמממשלה הסורית. בדצמבר 2016 כבשה המדינה האסלאמית את העיר הסמוכה לסכר, א-ת'ורה. בתחילת 2017 לחם כוח משותף של הכוחות הסוריים הדמוקרטיים וצבא ארצות הברית נגד המדינה האסלאמית, וכתוצאה מכך נפגעה תחנת הכוח ההידרואלקטרית וחדלה לפעול, והסכר היה בסכנת התמוטטות. נקבעה הפסקת אש כדי לאפשר תיקון חירום של הסכר. במאי 2017 עבר הסכר לשליטת הכוחות הסוריים הדמוקרטיים.

## קישורים חיצוניים

* 

טבקה
קטגוריה:סוריה: גאוגרפיה